**Likumprojekta „Grozījumi Pārtikas aprites uzraudzības likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Ministru kabineta 2015.gada 1.decembra sēdes protokola Nr.24 34.§ „Noteikumu projekts „Prasības uztura bagātinātājiem”” 3.1.apakšpunkts (uzdevuma izpildes termiņš pagarināts ar Ministru kabineta 2016.gada 5.jūlija sēdes protokollēmumu (prot.Nr.33 24.§).  2. Likumprojekta „Publisko iepirkumu likums” 19.panta otrā daļa (atbalstīts Ministru kabineta 2016.gada 21.jūnija sēdē, prot. Nr.30 40.§, Saeimas likumprojektu reģistra Nr.621/Lp12, 3.lasījumā pieņemts 2016.gada 15.decembrī).  3. Eiropas Parlamenta un Padomes 2015. gada 25. novembra Regula (ES) Nr. 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (turpmāk – Regula Nr.2015/2283).  4. Eiropas Parlamenta un Padomes 2013. gada 12. jūnija Regula (ES) Nr.609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr.41/2009 un (EK) Nr.953/2009 (turpmāk – Regula Nr.609/2013).  5. **Eiropas Parlamenta un Padomes 2011. gada 25. oktobra Regulas (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (turpmāk – Regula Nr.1169/2011) V pielikuma 19.punkts.** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajā Pārtikas aprites uzraudzības likumā (turpmāk – likums) nepieciešams izdarīt grozījumus, lai izpildītu Ministru kabineta pieņemtos lēmumus, ieviestu Eiropas Savienības tieši piemērojamos normatīvos aktus un novērstu vairākas problēmas pārtikas aprites uzraudzības jomā.  1. Ar 2018.gada 1.janvāri jāpiemēro Regula Nr. 2015/2283, tāpēc jāprecizē likuma 1.panta 23. punktā skaidrotais termins „jaunā pārtika”, dodot atsauci uz jauno regulu. Tāpat no likuma ir jāizslēdz 20.panta trešā daļa, kas patlaban nosaka pilnvarojumu Ministru kabinetam noteikt maksu par jaunās pārtikas riska novērtējuma atzinuma sagatavošanu, jo Regula Nr. 2015/2283 vairs neparedz šādu funkciju dalībvalstu kompetentajām iestādēm.  2. Ar 2016.gada 20.jūliju stājas spēkā Regula Nr.609/2013, kas atceļ Eiropas Parlamenta un Padomes 2009.gada 6.maija Direktīvu 2009/39/EK par īpašas diētas pārtikas produktiem (turpmāk – Direktīva 2009/39/EK). Atceļot Direktīvu 2009/39/EK, tiek atcelta arī definīcija „diētiskā pārtika”, to aizstājot ar terminu „noteiktu pārtikas produktu grupas”. Eiropas Komisija šobrīd ir izstrādājusi deleģētās regulas (patlaban apstiprinātas divas regulas – Komisijas 2015.gada 25.septembra Deleģētā  regula (ES) 2016/127, ar ko attiecībā uz īpašām sastāva un informācijas prasībām, kuras piemēro maisījumiem zīdaiņiem un papildu ēdināšanas maisījumiem zīdaiņiem, un attiecībā uz informācijas prasībām saistībā ar zīdaiņu un mazu bērnu ēdināšanu papildina Eiropas Parlamenta un Padomes Regulu (ES) Nr. 609/2013, un Komisijas 2015.gada 25.septembra Deleģētā  regula (ES) 2016/128, ar ko attiecībā uz īpašām sastāva un informācijas prasībām, kuras piemēro īpašiem medicīniskiem nolūkiem paredzētai pārtikai, papildina Eiropas Parlamenta un Padomes Regulu (ES) Nr. 609/2013), kurās noteikta paziņošanas procedūra par noteiktiem pārtikas produktiem. Komisijas deleģētajās regulās par maisījumiem zīdaiņiem, papildu ēdināšanas maisījumiem zīdaiņiem, kas ražoti no olbaltumvielu hidrolizātiem, medicīnisko pārtiku un pilnīgiem uztura aizstājējiem svara kontrolei ir iekļauta norma, kas paredz, ka pārtikas uzņēmums dalībvalstī, kurā attiecīgo produktu paredzēts tirgot, kompetentajai iestādei paziņo par produkta plānoto izplatīšanu, nosūtot minētajai iestādei produktam izmantotās etiķetes paraugu, un jebkādu citu informāciju, ko kompetentā iestāde var pamatoti pieprasīt, lai nodrošinātu atbilstību Komisijas deleģētajām regulām, ja vien dalībvalsts neatbrīvo pārtikas uzņēmumu no šā pienākuma saskaņā ar valsts sistēmu, kas nodrošina efektīvu attiecīgā produkta oficiālu uzraudzību. Nepieciešams saglabāt esošo praksi, proti, ka pārtikas uzņēmums paziņo Pārtikas un veterinārajam dienestam (turpmāk – dienests) par to, ka izplatīs maisījumus zīdaiņiem, tādus papildu ēdināšanas maisījumus zīdaiņiem, kas ražoti no olbaltumvielu hidrolizātiem, medicīnisko pārtiku un pilnīgus uztura aizstājējus svara kontrolei, savukārt dienests reģistrē minētos produktus un par to tiek maksāta valsts nodeva. Minētie pasākumi atvieglo un sekmē pārtikas aprites oficiālo kontroli, nodrošinot augstus pārtikas nekaitīguma un kvalitātes standartus jutīgajām patērētāju grupām.  Ņemot vērā minēto, nepieciešams jaunā redakcijā izteikt likuma 4. panta 10.1daļas 3. punktā doto pilnvarojumu Ministru kabinetam, izslēgt 4. panta trešajā daļā doto pilnvarojumu Ministru kabinetam un precizēt 20. pantā otrajā daļā noteikto valsts nodevas objektu.  3. Ministru kabineta 2015.gada 1.decembra sēdes protokola Nr.24 34.§ „Noteikumu projekts „Prasības uztura bagātinātājiem”” 3.1.apakšpunktā (uzdevuma izpildes termiņš pagarināts ar Ministru kabineta 2016.gada 5.jūlija sēdes protokollēmumu (prot.Nr.33 24.§)) Zemkopības ministrijai uzdots sagatavot grozījumus likumā, paredzot Ministru kabinetam pilnvarojumu noteikt izmantošanai pārtikā aizliegto un ierobežoti lietojamo augu, augu daļu un to produktu sarakstu, tāpēc nepieciešams papildināt likuma 4.pantu ar astoņpadsmito daļu un noteikt minēto pilnvarojumu.  4. **Regulas Nr. 1169/2011 V pielikumā noteikti p**ārtikas produkti, uz kuriem neattiecas prasība par obligāto paziņojumu par uzturvērtību. **Pielikuma 19.punkts nosaka, ka atkāpe attiecas arī uz** tādiem pārtikas produktiem, tostarp amatnieciski ražotiem pārtikas produktiem, kurus ražotāji mazā daudzumā tieši piegādā galapatērētājiem vai vietējiem mazumtirdzniecības uzņēmumiem, kas tos tieši piegādā galapatērētājiem. Tā kā Eiropas Savienības normatīvajos aktos nav noteikts, kas ir mazā daudzumā ražoti pārtikas produkti, nepieciešams papildināt likuma 13. pantu ar piekto daļu, nosakot, uz kādiem pārtikas produktiem Latvijā attiecas regulā noteiktais izņēmums piemērot prasību par obligāto paziņojumu par uzturvērtību.  5. Likumprojekta „Publisko iepirkumu likums” (atbalstīts Ministru kabineta 2016.gada 21.jūnija sēdē, prot. Nr.30 40.§, Saeimas likumprojektu reģistra Nr.621/Lp12, 3.lasījumā pieņemts 2016.gada 15.decembrī) 19.panta otrajā daļā ir paredzēts pilnvarojums Ministru kabinetam noteikt kontroles kārtību zaļā publiskā iepirkuma līgumā noteikto prasību izpildei, lai samazinātu risku, ka noslēgto iepirkumu līgumu izpildes laikā tiek piegādāti neatbilstoši produkti un (vai) sniegti neatbilstoši pakalpojumi un neefektīvi izlietoti valsts budžeta līdzekļi. Vienlaikus likumprojekta „Publisko iepirkumu likums” anotācijā ir noteikts, ka kontrolējošā iestāde par pārtikas un ēdināšanas jomas zaļajos publiskajos iepirkuma līgumos noteikto prasību izpildi būs dienests. Savukārt Vides reģionālās un attīstības ministrija pašlaik izstrādā Ministru kabineta noteikumu projektu „Prasības zaļajam publiskajam iepirkumam un tā piemērošanas kārtība”, kas paredzēs arī kontroles kārtību zaļā publiskā iepirkuma līgumā noteikto prasību izpildei.  Paredzēts, ka dienests izlases kārtībā veiks zaļā publiskā iepirkuma nosacījumu izpildes pārbaudes attiecībā uz pārtikas produktu kvalitātes atbilstību zaļā iepirkuma kritērijiem ēdināšanas uzņēmumos, lai pārliecinātos, ka noslēgto zaļā publiskā iepirkuma līgumu izpildes laikā paaugstinātas kvalitātes pārtikas produktu (piemēram, produktu, kas atbilst bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju, vai lauksaimniecības produktu integrētās audzēšanas prasībām) vietā netiek piegādāti lētāki importa produkti. Dienests pēc nepieciešamības īstenos arī padziļinātu pārbaudi pie produkta piegādātāja vai ražotāja, veicot padziļinātu izsekojamības pārbaudi noteiktā laikposmā nepieciešamajam produktu skaitam. Ņemot vērā minēto, likuma 21.panta otrajā daļā ir jāpapildina noteiktās dienesta funkcijas.  6. Likumā noteikts, ka pārtikas uzņēmums savā darbībā ir atbildīgs par pārtikas kvalitāti un nekaitīgumu. Lai pārtikas uzņēmums garantētu saražotā produkta atbilstību normatīvajos aktos noteiktajām nekaitīguma un kvalitātes prasībām, kā arī lai varētu novērst jebkuru darbību vai procesu, kas var nelabvēlīgi ietekmēt produkta nekaitīgumu un kvalitāti, uzņēmuma pienākums ir veikt paškontroli. Viens no uzņēmuma paškontroles pasākumiem ir saražotā produkta laboratoriskā testēšana, kas iespējama arī paša pārtikas uzņēmuma laboratorijā. Pārtikas apritē iesaistītajiem uzņēmumiem ir būtiski gūt pārliecību par uzņēmumu laboratoriju kompetenci. Īpaši svarīgi nodrošināt laboratorisko datu ticamību ir tiem pārtikas uzņēmumiem, kas eksportē savus produktus uz trešajām valstīm, lai nepārkāptu šo valstu prasības.  Šobrīd pārtikas uzņēmuma paškontroles laboratorijai atbilstoši pārtikas aprites normatīvo aktu prasībām nav jābūt akreditētai, tā netiek arī auditēta un uzraudzīta attiecībā uz laboratoriskā aprīkojuma, iekārtu, reaģentu, metožu izmantošanu u. tml., tāpēc pārtikas uzņēmuma paškontroles laboratorijā iegūtie testēšanas rezultāti var nedot pilnīgu priekšstatu par datu ticamību.  Latvijā pārtikas jomā ir akreditētas vairākas laboratorijas. Vadošā laboratorija pārtikas, dzīvnieku barības un veterinārajā jomā ir valsts zinātniskais institūts „Pārtikas drošības, dzīvnieku veselības un vides zinātniskais institūts „BIOR” (turpmāk – institūts BIOR). Visas institūta BIOR laboratorijas ir novērtētas un akreditētas atbilstoši LVS EN ISO/IEC 17025:2005 standartam. Institūts BIOR saskaņā ar likumā un Veterinārmedicīnas likumā noteikto veic laboratoriskos un diagnostiskos izmeklējumus, īstenojot valsts uzraudzības un kontroles programmas, kā arī pilda nacionālās references laboratorijas funkcijas pārtikas, dzīvnieku barības un dzīvnieku veselības jomā. Institūta BIOR references laboratorija nodrošina augstu analītisko rezultātu kvalitāti un viendabīgumu valsts uzraudzības un kontroles laboratoriskajās programmās. Lai šo mērķi sasniegtu, references laboratorija nodrošina apstiprinātu analīžu metožu piemērošanu, references materiālu pieejamību, salīdzinošo pārbaužu organizēšanu un laboratoriju personāla apmācību. Savukārt, lai nodrošinātu pārtikas uzņēmuma paškontroles laboratoriju kompetences celšanu, pārtikas uzņēmumu paškontroles laboratorijām vajadzētu iesaistīties nacionālās references laboratorijas organizētajā apmācībā un tām jārada iespēja piedalīties to organizētajās starplaboratoriju salīdzinošajās testēšanās.  Lai nodrošinātu lielāku ticamību Latvijas pārtikas uzņēmumu paškontroles sistēmai, tostarp pārtikas uzņēmumu paškontroles laboratoriju testēšanas pārskatiem, kā arī attiecīgi veicinātu patērētāju uzticību un atvieglotu importētājvalsts noteikto prasību izpildi attiecībā uz laboratorisko testēšanu, ir jārada iespēja pārtikas uzņēmumu paškontroles laboratorijām uzlabot to kompetenci, atrodoties references laboratorijas uzraudzībā jeb metodiskajā vadībā.  Metodiskā vadība nozīmēs to, ka institūts BIOR saskaņā ar pašu izstrādāto procedūru atbilstoši standarta LVS EN ISO/IEC 17025:2005 prasībām auditēs to pārtikas uzņēmumu paškontroles laboratoriju darbību, kuras būs references laboratorijas metodiskajā vadībā. Īstenojot metodisko vadību, institūts BIOR organizēs starplaboratoriju salīdzinošo testēšanu un seminārus laboratoriju darbiniekiem, sniedzot informāciju par testēšanas metodēm, apspriežot starplaboratoriju salīdzinošās testēšanas rezultātus, kā arī sniedzot konsultācijas iekārtu un materiālu iegādes jomā utt. Pēc pārtikas uzņēmuma pieprasījuma būs iespējams nodrošināt speciālistu individuālu apmācību un konsultācijas, kā arī veikt atkārtotu auditu.  Institūtam BIOR ir atbilstošs personāls un atbilstošs nodrošinājums, lai varētu īstenot pārtikas uzņēmumu paškontroles laboratoriju metodisko vadību.  Likuma 21.2 panta ceturto daļu nepieciešams papildināt ar jaunu punktu, nosakot, ka institūts BIOR pēc pārtikas uzņēmuma pieprasījuma nodrošina pārtikas uzņēmuma paškontroles laboratorijas metodisko vadību. Šī norma ietverta likumprojektā pēc to pārtikas uzņēmumu pieprasījuma, kuriem nepieciešams nodrošināt savas produkcijas eksportspēju. Pārtikas uzņēmumiem netiek noteikta obligāta prasība nodrošināt savu paškontroles laboratoriju metodisko vadību institūtā BIOR. Likumā paredzot institūta BIOR (kā valsts zinātniskā institūta un nacionālās references laboratorijas) tiesības veikt pārtikas uzņēmumu paškontroles laboratoriju metodisko vadību, uzņēmumiem, kas izvēlēsies izmantot šo pakalpojumu, tiks nodrošināta lielāka uzticība no trešo valstu uzraugošo iestāžu puses, palielinot Latvijas uzņēmumu eksporta iespējas.  7. Nepieciešams precizēt dienesta amatpersonu tiesības un rīcību gadījumos, kad irpārkāptas pārtikas apriti reglamentējošajos normatīvajos aktos noteiktās prasības. Tāpēc ir jāgroza likuma 22.panta otrā daļa un VI nodaļa „Pārtikas uzņēmumu darbības apturēšana un atjaunošana”:  7.1. 22.panta otrajā daļā nepieciešams noteikt, ka dienesta amatpersonām ir tiesības uzlikt par pienākumu uzņēmumam novērst neatbilstības noteiktā termiņā, ja ir pārkāptas normatīvajos aktos pārtikas aprites jomā noteiktās prasības, izdodot administratīvo aktu.  Veicot pārbaudes pārtikas uzņēmumos, dienesta amatpersonas sagatavo dažāda veida dokumentus, piemēram:  1) pārbaudes protokolu, kurā norādīti konstatētie normatīvo aktu pārkāpumi un noteikts termiņš to novēršanai;  2) lēmumu par objekta darbības apturēšanu, ja pārkāpumi nav novērsti noteiktajā termiņā, normatīvo aktu pārkāpuma dēļ produktos var nonākt bīstamas vielas vai slimību izraisītāji vai var rasties draudi cilvēku un dzīvnieku veselībai vai dzīvībai, uzņēmuma darbība nav atzīta vai reģistrēta atbilstoši normatīvajiem aktiem (netiek nodrošināta dienesta uzraudzība).  Likumā noteikta kārtība, kādā sastādāms rakstveida brīdinājums par pārtikas uzņēmuma darbības apturēšanu, taču tajā nav ietverta norāde par amatpersonu sastādīto pārbaudes protokolu tiesisko dabu.  Atbilstoši Augstākās tiesas Administratīvo lietu departamenta 2016.gada 13.jūnijam lēmumam administratīvajā lietā SKA-1126/2016 dienesta pārbaudes protokols, kurā norādīti konstatētie normatīvo aktu pārkāpumi un noteikts termiņš to novēršanai, ir uzskatāms nevis par administratīvo aktu, t.i., uz āru vērstu tiesību aktu, ko iestāde izdod publisko tiesību jomā attiecībā uz individuāli noteiktu personu vai personām, nodibinot, grozot, konstatējot vai izbeidzot konkrētas tiesiskās attiecības vai konstatējot faktisko situāciju, bet gan par starplēmumu, jo tam nav galējā noregulējuma rakstura. Lai pārbaudes protokols, kurā norādīti konstatētie normatīvo aktu pārkāpumi un noteikts termiņš to novēršanai, iegūtu galējā noregulējuma raksturu un būtu nepārprotami uzskatāms par administratīvo aktu (jo tas atbilst visām piecām administratīvā akta pazīmēm), ir jāizdara grozījumi likumā, nosakot, ka dienesta amatpersonām ir tiesības pārbaudes protokolā uzdot par pienākumu pārtikas uzņēmumu īpašniekam novērst neatbilstības, t.i., normatīvajos aktos noteikto prasību pārkāpumus, vienlaikus nosakot šo pārkāpumu novēršanas termiņus.  7.2. No likuma 27.panta jāizslēdz normas, kas nosaka brīdinājuma izdošanas kārtību. Rakstveida brīdinājums par uzraudzības objekta (pārtikas uzņēmuma) darbības apturēšanu nav efektīvs, tāpēc tiek piemērots ļoti reti. Efektīvāk ir noteikt neatbilstību novēršanas termiņu pārbaudes protokolā, paralēli brīdinot uzņēmumu par to, ka tad, ja netiks izpildīts uzliktais tiesiskais pienākums, personai tiks piemērota piespiedu nauda. Šāda veida mehānisms ir pārbaudīts praksē un ir daudz efektīvāks.  Tāpat panta pirmā daļa jāprecizē, nosakot, ka, vērtējot normatīvo aktu prasības, kuru pārkāpumu dēļ var apturēt pārtikas uzņēmuma darbību, ņem vērā arī tās normas, kas reglamentē saskarei ar pārtiku paredzēto materiālu un izstrādājumu apriti.  27.panta piektajā daļā ir jāprecizē, kuros gadījumos pārtikas uzņēmuma darbība tiek apturēta nekavējoties, negaidot neatbilstību novēršanu. Tādu pārkāpumu gadījumos, kas tieši nerada draudus cilvēku veselībai vai dzīvībai, netiek apturēta visa uzņēmuma darbība, bet gan, piemēram, aizliegta konkrēta produkta izplatīšana līdz neatbilstību novēršanai.  7.3. Jāprecizē arī 28.panta pirmā daļa, jo spēkā esošā norma nosaka, ka pārtikas uzņēmumam jāziņo dienestam par visu neatbilstību novēršanu (arī tādu, kas tieši neietekmē pārtikas nekaitīgumu), bet tas rada nepamatotu slogu uzņēmumam un dienestam. Paredzēts, ka turpmāk uzņēmums ziņos dienestam par tādu neatbilstību novēršanu, kuras ir būtiskas un pēc kuru konstatēšanas ir apturēta uzņēmuma darbība. Par citu neatbilstību novēršanu noteiktajā termiņā dienests pārliecināsies plānveida pārbaužu laikā. |
| 3. | Projekta izstrādē iesaistītās institūcijas | Pārtikas un veterinārais dienests, Pārtikas drošības, dzīvnieku veselības un vides zinātniskais institūts „BIOR”. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz uzņēmumiem, kas ir iesaistīti pārtikas apritē. Patlaban Latvijā ir 35 412 dienestā reģistrētu pārtikas uzņēmumu (no tiem 1358 ir mājražotāji). |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā nosakot, uz kuriem pārtikas uzņēmumiem attiecas **Regulā Nr. 1169/2011 noteiktā atkāpe** par obligāto paziņojumu par uzturvērtību, tiek atbalstīti uzņēmumi, kas ražo dzīvnieku un augu izcelsmes pārtiku mājas apstākļos, samazinot to finansiālo slogu.  Pārtikas uzņēmumiem, kas vēlēsies iegūt BIOR metodiskās vadības statusu paškontroles laboratorijām, būs jārēķinās ar izmaksām, kas saistītas ar laboratorisko metožu, iekārtu, reaģentu u. tml. pielāgošanu metodiskās uzraudzības nodrošināšanai, kā arī metodiskās vadības statusa piešķiršanas un uzraudzības izmaksām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2016.gadu | izmaiņas, salīdzinot ar kārtējo 2016.gadu | izmaiņas, salīdzinot ar kārtējo 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Dienestam jaunās funkcijas nodrošināšanai zaļo publisko iepirkumu līgumu nosacījumu uzraudzības jomā nepieciešams piešķirt papildu finansējumu. Detalizēts aprēķins tiks ietverts Ministru kabineta noteikumu projekta „Prasības zaļajam publiskajam iepirkumam un tā piemērošanas kārtība” anotācijā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likuma grozījums attiecībā uz 20. panta trešās daļas izslēgšanu un Ministru kabineta 2011. gada 29. marta noteikumu Nr. 234 „Noteikumi par jaunās pārtikas riska novērtējuma atzinuma sagatavošanas maksu” spēka zaudēšanu 2018. gada 1. janvārī, nerada ietekmi uz valsts budžeta ieņēmumiem un izdevumiem. Dienestam nav tikuši piešķirti valsts budžeta līdzekļi jaunās pārtikas riska novērtējuma atzinuma sagatavošanai, jo noteikumi Nr. 234 paredz, ka dienests riska novērtējuma atzinuma sagatavošanu uzsāk pēc tam, kad noteiktā pakalpojuma maksa ieskaitīta dienesta kontā. Līdz šim neviens uzņēmējs nav pieteicies minētā pakalpojuma saņemšanai.  Zemkopības ministrijas 2016. gada budžetā  un vidēja termiņa budžeta ietvarā  2016., 2017. un 2018. gadam ieņēmumos no maksas pakalpojumiem netika plānoti ieņēmumi no noteikumos Nr. 234 „Noteikumi par jaunās pārtikas riska novērtējuma atzinuma sagatavošanas maksu” paredzētā maksas pakalpojuma. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | 1. Nepieciešams sagatavot jaunus Ministru kabineta noteikumus, kas:  1) nosaka izmantošanai pārtikā aizliegto un ierobežoti lietojamo augu, augu daļu, to produktu un citu vielu sarakstu (noteikumu projektu plānots iesniegt Ministru kabinetā līdz 2017. gada 1. jūnijam);  2) nosaka prasības jaunās pārtikas atbilstības novērtēšanai (aizstās Ministru kabineta2011. gada 5. jūlija noteikumus Nr. 525 „Kārtība, kādā novērtējama jaunās pārtikas atbilstība klasifikācijas un kvalitātes prasībām” (noteikumu projektu plānots iesniegt Ministru kabinetā līdz 2017. gada 1. novembrim);  3) nosaka kārtību, kādā paziņo par noteiktās grupās ietilpstošu pārtikas produktu izplatīšanu, tos reģistrē un anulē reģistrāciju, kā arī valsts nodevas samaksas kārtību (noteikumu projektu plānots iesniegt Ministru kabinetā līdz 2022 gada 31. decembrim).  2. Nepieciešams sagatavot grozījumus Ministru kabineta 2013. gada 17. septembra noteikumos Nr. 882 “Pārtikas drošības, dzīvnieku veselības un vides zinātniskā institūta "BIOR" valsts pārvaldes uzdevumu ietvaros veikto darbību cenrādis”, nosakot maksu par pārtikas uzņēmuma paškontroles laboratorijas metodiskās vadības nodrošināšanu.  3. Stājoties spēkā likuma grozījumam attiecībā uz 20. panta trešās daļas izslēgšanu, 2018. gada 1. janvārī spēku zaudēs Ministru kabineta2011. gada 29. marta noteikumi Nr. 234 „Noteikumi par jaunās pārtikas riska novērtējuma atzinuma sagatavošanas maksu”.  4. Stājoties spēkā likuma grozījumam attiecībā uz 4. panta trešās daļas izslēgšanu, 2022. gada 1. janvārī spēku zaudēs šādi normatīvie akti:  1) Ministru kabineta 2015. gada 15. septembra noteikumi Nr. 530 „Noteikumi par īpašajām prasībām diētiskajai pārtikai un tās papildu marķējumam un diētiskās pārtikas reģistrācijas, aprites un valsts nodevas samaksas kārtību”;  2) Ministru kabineta 2008.gada 26.maijā noteikumi Nr.370 „Noteikumi par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem”;  3) Ministru kabineta 2015.gada 2.jūnija noteikumi Nr.269 ”Prasības zīdaiņu un mazu bērnu pārtikai un tās marķējumam”;  4) Ministru kabineta 2015.gada 30.jūnija noteikumi Nr.360 „Prasības diētiskajai pārtikai cilvēkiem ar veselības traucējumiem un tās papildu marķējumam”;  5) Ministru kabineta 2015. gada 28. jūlija noteikumi Nr.422 „Prasības pārtikas produktiem ar samazinātu enerģētisko vērtību un to papildu marķējumam”. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | | Saistības pret Eiropas Savienību | | 1) Eiropas Parlamenta un Padomes 2015. gada 25. novembra Regula (ES) Nr. 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (turpmāk – Regula Nr.2015/2283);  2) Eiropas Parlamenta un Padomes 2013. gada 12. jūnija Regula (ES) Nr.609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr.41/2009 un (EK) Nr.953/2009 (turpmāk – Regula Nr.609/2013).  **3) Eiropas Parlamenta un Padomes 2011. gada 25. oktobra Regula (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (turpmāk – Regula Nr.1169/2011).** | | |
| 2. | | Citas starptautiskās saistības | | Projekts šo jomu neskar. | | |
| 3. | | Cita informācija | | Nav. | | |
| 1.tabula  Tiesību akta projekta atbilstība ES tiesību aktiem | | | | | | |
| Attiecīgā ES tiesību akta datums, numurs un nosaukums | | Regula Nr.2015/2283;  Regula Nr.609/2013;  **Regula Nr.1169/2011.** | | | | |
| A | | B | | C | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Regulas Nr.2015/2283 3.panta 2.punkts | | Likumprojekta 1.pants (likuma 1. panta 23. punkts) | | ES tiesību akta vienība tiek ieviesta pilnībā. | Likumprojekts neparedz stingrākas prasības. | |
| Regulas Nr.609/2013 11.panta 1.punkta „d” apakšpunkts | | Likumprojekta 2.pants (likuma 4. panta 10.1daļas 3.punkts) | | ES tiesību akta vienība tiek ieviesta pilnībā. | Likumprojekts neparedz stingrākas prasības. | |
| **Regulas Nr.1169/2011 V pielikuma 19.punkts** | | Likumprojekta 3.pants (likuma 13. panta piektā daļa) | | ES tiesību akta vienība tiek ieviesta pilnībā. | Likumprojekts neparedz stingrākas prasības. | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Projekts šo jomu neskar. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | | |
| Cita informācija | | Nav | | | | |

|  |
| --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| *Projekts šo jomu neskar.* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē <http://www.zm.gov.lv> no 2016.gada 22. līdz 29.jūlijam. |
| 2. | Sabiedrības līdzdalība projekta izstrādē | Noteikumu projekts nosūtīts saskaņošanai biedrībām „Lauksaimnieku organizāciju sadarbības padome”, „Zemnieku saeima” un „Pārtikas uzņēmumu federācija”. |
| 3. | Sabiedrības līdzdalības rezultāti | Iebildumi par likumprojektu nav saņemti. Ievērojot biedrības „Pārtikas uzņēmumu federācija” iesniegtos komentārus par noteiktu pārtiku produktu grupu izplatīšanu, precizēta likumprojekta anotācija. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests, Pārtikas drošības, dzīvnieku veselības un vides zinātniskais institūts „BIOR”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Zemkopības ministrs J. Dūklavs

22.12.2016. 16:57

3703

L.Gurecka

26614495, [Linda.Gurecka@zm.gov.lv](mailto:Linda.Gurecka@zm.gov.lv)